Dina Minggu kabeh ngepasi ana ngomah, Pramesti matur, lan bapak ibu Dakda uga marengake. Awit pancen padha ngerti tenan yen Diyah putrane kuwi bocah sing lugu tur becik atine. Hari H sedina sadurunge ulang tahun, Pramesti sore sekira jam telu wis methuk Diyah nganggo mobile bapake disetiri dhewe. Wektu kuwi, Diyah ya mung karo Inah rewange. Jare ibune lembur, lan bapake langsung neng rumah prakteke. Mula budhale Diyah ya mung pamit Inah. Pramesti kandha yen Diyah arep dijak banja kebutuhan sing kanggo sesuk, klebu tuku kembang sing kanggo ngisi vas-vas.